
Forskningsaktivitet 2005

I Prosjekt gravide

Anne Husebekk og Bjørn Skogen har i samarbeid med Kvinne​klinikken og Barneavdelingen på UNN og tilsvarende avdelinger ved Ullevål universitetssykehus og Rikshospitalet, videreført en prospektiv studie som har inkludert 100 000 gravide kvinner for 1) finne ut om man på en rasjonell måte kan forutsi hvilke gravide som kommer til å føde barn med neonatal alloimmun trombocytopeni (NAIT), og 2) beregne nytten ved de tiltak som gjøres i svanger​skapet. Den siste gravide som ble inkludert i prosjektet, ble forløst i november 2004 og hovedpublikasjonene fra studien er i ferd med å bli ferdigstilte. Prosjektet har knyttet til seg en samarbeids​partner i Kairo og nesten 7 000 kvinner ble inkludert i denne delen av studiet. Prosjektet videreføres med studier av immuniseringsmekanismer og immunrespons hos kvinner som er immunisert med det aktuelle blodplatentigenet og med forbedring av metoder for typing av foster DNA i maternelt plasma. Anne Husebekk er med i programstyret for den internasjonale multisenterstudien ’NOICH’ der gravide kvinner med antistoff mot blodplater randomiseres til behandling med ulike doser IVIg og der vår avdeling har hovedansvaret for laboratorietesting av prøver fra de gravide.

II Minimal restsykdom (MRD)

Brystkreft

Anne Husebekk er ansvarlig for prosjektet ”Deteksjon av sirkulerende kreftceller hos pasienter med brystkreft”. En sensitiv og spesifikk PCR metode er utviklet for påvisning av brystkreftceller i perifert blod og i samarbeid med Radiumhospitalet i Oslo sammenliknes nå metoden med immunhistokjemi på det samme prøvematerialet og benmargsfunn i prøve fra den samme pasienten. Hvis vår metode viser seg å være sammenliknbar eller bedre enn den immunhistokjemiske metoden, vil vår metode benyttes i en nasjonal studie knyttet til brystkreftpasienter som får utvidet behandling ved funn av brystkreftceller i benmarg etter konvensjonell behandling.

Kronisk myelogen leukemi

Behandlingen av KML er revolusjonert etter introduksjon av tyrosin kinasehemmeren STI571. Det er etter hvert blitt klart at mange pasienter utvikler resistens mot medikamentet. Bjørn Skogen og Franz Gruber har utviklet en følsom test for mutasjonsscreening (mutasjoner som ligger til grunn for resistensutviklingen) og testen er blitt brukt til å studere pasienter under behandling for KML (prøver fra UNN og tilsendt fra Norge og flere sentre i Skandinavia).

III Endoteliale stamceller og kreft

Egil Blix studerer endoteliale stamceller i forbindelse med bhandling av ulike typer lymfom og endoteliale stamceller som mobiliseres sammen med hematopoietiske stamceller når pasienter får cellegift og vekstfaktoren G-CSF. Cellene blir karakterisert, isolert og testet funksjonelt.

Faggruppen samarbeider med hjertekirurgisk forskningsgruppe (prof. Truls Myrmel) med tanke på isolering og karakterisering av endoteliale stamceller fra perifert blod hos pasienter med hjertesvikt.

IV Andre prosjekt

Immunologisk avdeling samarbeider med prof. Jon Florholmens gruppe om studier av immunrespons i tarmslimhinne ved ulike inflammatoriske tarmsykdommer og kreft. (Rasmus Goll, Trine Olsen, med. avd.). 

Immunologisk avdeling samarbeider med Kvinneklinikken om studier av endotel funksjon ved preemklampsi (Kari Flo).

Forskningsaktiviteten til prof. Tom Erik Mollnes er knyttet til aktivering og kontroll av komplementkaskaden. Aktiviteten er knyttet til hans gruppe ved Nordlandssykehuset i Bodø og Rikshospitalet og vil ikke bli beskrevet her (se publikasjonsliste).

Undervisning

Avdelingen har betydelige undervisningsoppgaver i form av undervisning til alle kull av medisinerstudenter, medisin grunnfag, Bio-3306, bioingeniørstudenter, tannlegestudenter og farmasistudenter. Det er stort tilfang av studenter som ønsker veiledning i valgfriperioder.
Representasjon i organer utenom universitetet

Husebekk A.:

Faggruppe B i Den norske Kreftforening

MedKap styret NFR

Regjeringsoppnevt utvalg for vurdering av forskningsregulering (Nylenna-utvalget, levert forslag til ny lov om medisinsk forskning NOU 1:2005)

Styret i Norut Medisin og Helse, senere styret i TTO Nord

Styret Sparebanken Nord-Norges vitenskapelig forskningsfond

Styret i Biobank Midt-Norge, avsluttet høst 2005

Biofagrådet, Sosial- og helsedirektoratet

Styret i Nordlandssykehuset HF

Skogen, B.:

Scientific Committee, 9th European Symposium on Platelet, Granulocyte & Red Cell Immunobiology.

Representasjon i organer innen universitetet
Husebekk A.:

Biobankutvalget, MedFak

Imaging komiteen, MedFak

Varamedlem av Programstyret for medisin

Forskningssamarbeid med andre læresteder

Dr. Ron Gress/ Dan Fowler, National Cancer Institute, NIH,USA.

Dr. Magdy ElEkiaby, Shabrawishi Hospital, Kairo, Egypt.

Dr. Humphrey Kanhai, Universitetet i Leiden, Nederland

